MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

28/2006./XII.15./ 

R E N D E L E T E 

az idegenforgalmi adóról

Martfű Város Önkormányzata Képviselő-testülete a helyi adókról szóló többször módosított 1990. évi C. sz. törvény (továbbiakban: Htv.) 1. §. (1) bekezdése és 6.§-a felhatalmazása alapján az illetékességi területén bevezeti az idegenforgalmi adót.

A rendelet hatálya
1. §.

(1) E rendelet hatálya Martfű Város Önkormányzatának illetékességi (közigazgatási) területére terjed ki.

(2) Az adó bevezetésének időtartama határozatlan idejű. Az Önkormányzat Képviselő-testületének Pénzügyi és Városfejlesztési Bizottsága évente felülvizsgálja és javaslatot tesz az esetleges módosításra.

Adókötelezettség, az adó alanya

2. §.

Az adó alanya a Htv. 30. § (1) bekezdés a) pontjában meghatározott magánszemély.
Az adó alapja

3. §.

Az adó alapja a Htv. 32. § a) bekezdés 1. pontja szerint a megkezdett vendégéjszakák száma.
Az adó mértéke 

4. §.

Az adó mértéke a Htv. 6. § c) bekezdése, valamint 33. § a) bekezdése alapján:

személyenként és vendégéjszakánként

a) 2008. december 31-ig:
300,- Ft;.

b) 2009. január 1-jétől 2009. január 31-ig:
389,-Ft.

c) 2009. február 1-jétől 2009. december 31-ig:
380,-Ft.

d) 2010. január 1-jétől 2014. december 31-ig:
400,-Ft.

e) 2015. január 1-jétől:
500,-Ft.
Adómentesség
5. §.
A 2. § szerinti adókötelezettség alól mentesek a Htv. 31. §-ban felsorolt magánszemélyek.
Az adó beszedésére kötelezett 

6. §.

(1) A 2. § alapján fizetendő adó beszedésére, ezen kívül az önkormányzati adóhatóság részére bevallás benyújtására és a beszedett (bevallott) adónak az önkormányzat idegenforgalmi adó beszedési számlájára történő befizetésére a Htv. 34. §-ban meghatározottak kötelesek.
(2) Az (1) bekezdés szerint fizetendő idegenforgalmi adót az adóbeszedésre kötelezett akkor is tartozik befizetni, ha annak beszedését elmulasztotta.

Hatályba léptető és záró rendelkezések 

7.
§.

(1) E rendelet 2007. január 01. napján lép hatályba.

(2) E rendeletben nem szabályozott kérdésekben a helyi adókról, valamint az adózás rendjéről szóló mindenkori hatályos törvények rendelkezései az irányadók.
Martfű, 2006. december 14.

/: Dr. Bakonyi Péter :/ sk.
/: B a l o g h  Edith :/ sk.

polgármester
címzetes főjegyző

Egységes szerkezetbe foglalva a legutóbbi módosítást tartalmazó ___/2014.(___.___.) önkormányzati rendelettel.  

Szász Éva

  jegyző

� A 30/2008.(XII.12), 2/2009.(I.30.), 27/2009.(XII.16.), valamint __/2014.(__.__.) rendeletekkel módosított egységes szerkezetbe foglalt szöveg


� Módosították a 30/2008.(XII.12), 2/2009.(I.30.), 27/2009.(XII.16.), valamint __/2014.(___.___) rendeletek (Hatályos 2015. január 1-jétől)





